Cl COMENCB LA SENESCHAUCIE KE PERTINT A SENESCHAL 

 DE TERRES. 



Le seneschal de terres deit estre sages e leaus e apruant 

 e deit sauer [lassise del regne] ' pur soreyne bosoignes de- 

 fendre e pur les baillifs ke desoz li sont en lor dotances 

 certifier e aprendre. Item il deit deus o iij foiz fere son 

 tour par an e visiter les maners de sa baillie e donke deit 

 il enquerre de rentes de seruises e de costumes concelees e 

 sustretes e de franchise de corz de terres e de boys de 

 prez de pastures de ewe de molins e des autre choses ke a 

 maners aportenent sanz garant aloynnez par li 2 e coment 

 e si il ad poer de amender les choses auant dites en forme 

 de dreiture sanz tort fere a nuly 3 [4] e si il ce ne put fere 

 mostre a son seignur ke il se entremette si il ueut sa drei- 

 ture conquere. 



Le seneschal deit a sa premire venue as maners fere 

 mesurer trestoz lor demeynes de chescoin maner par leale 

 genz e il deit sauer par la perche del pays quantes acres 

 il iad en chescun champ e par tant put il sauer combin de 

 forment de seggle de orge de auene de poys de feues de 

 drage len deit par reson semer en chun acre e partant 

 put len uer 5 si le prouost o le hay-ward acountent plus 

 en semence ke le dreit e partant put il ver quant de 

 charues couent al maner car chescune charue deit par 

 reson arer 6 ix vinz acres ce est a sauer lx al yuernail lx 

 al trameys lx al waret esi put il ver quant des acres 

 deiuent estre are par an de priere e de costume 7 e quant 

 des acres remenent a gaigner des charues del maner e 



1 pes leys.] 5 [e sauer.] 



2 by. 6 [par an.] 



3 autres. ' [e kans de acres pur denyrs.] 



4 [il le facet.] 



